Oteckovia

***Oteckovia*** je slovenský denný seriál, ktorý vznikol ako adaptácia argentínskej telenovely *Señores Papis* z roku 2014 vysielanej v televízii Telefe. Vysielal sa od 1. januára 2018 do 10. júna 2022 na TV Markíza.

## Série

Série sú zoradené podľa oficiálneho zdroja televízie Markíza.

## Obsadenie

## Dej

### Bielikovci
Vladimír Bielik (Filip Tůma) vlastní pizzeriu „Pizza Luccia“, ktorú pomenoval po svojej žene. V pizzerii zamestnáva servírky Simču (Zuzana Porubjaková) a Gerberu a kuchára Dolceho, ktorého neskôr vystrieda kuchár Štangľa (Ľuboš Radošovský). So svojou ženou Luciou (Monika Hilmerová) má tri deti: Lukáša (Oliver Oswald), Filipa (Jakub Horák) a Jakuba (Maroš Baňas). Lucia sa stará o domácnosť a o svojich troch synov. Vďaky od svojho manžela sa ale nedočká. Keď Vlado zabudne na jej narodeniny, rozhodne sa, že sa odsťahuje a nechá Vlada, aby sa o domácnosť staral sám. Lucia sa odsťahuje k Tamare a nájde si prácu v call centre. Prostredníctvom tejto práce sa zoznámi so svojim budúcim milencom Jurajom Šípkom (Marián Miezga). Potom čo zistí, že Vlado má milenku Simču, začne bývať s Jurajom a jeho dcérou Dorotou (Zuzana Kraváriková), s ktorou chodí Luciin syn Lukáš. Neskôr Vlado s Luciou zistí, že bez seba nemôžu žiť a vrátia sa k sebe. Lucia otehotnie, ale nie je si istá, či je dieťa Vladovo alebo Jurajovo. Testy otcovstva ukážu, že dieťa je Vladovo a Lucia porodí dievčatko Vlaďku (Stella Siváková; potom: Marcela Mariánková). Lucia začne pracovať v pizzerii, kde sa podieľa na jej vedení. Keď Simča otehotnie s Alexom, Vlado s Luciou prijmú novú servírku Lenku Chalupárovú (Mária Schumerová). Potom, čo je Vlado obvinený z napadnutia verejného činiteľa a vzatý do väzby, objaví sa na scéne jeho otec kpt. Vladimír Bielik st. (Pavol Topoľský), o ktorom sa neskôr zistí, že bol degradovaný na nadporučíka. Ten Vladovi pomôže dostať sa z väzby, a pretože svoj dom prehral v kartách, začne s Bielikovcami bývať. Vladov otec má zo začiatku veľký konflikt s Tomášovou svokrou Marikou (Eva Pavlíková), nakoniec však spolu nadväzujú partnerský vzťah a nasťahujú sa k sebe.

Najstarší syn Luky sa po maturite presťahuje k svojej priateľke Dorote, ktorá má svoj vlastný byt od rodičov. Dorka študuje zubné lekárstvo a Luky študuje na Strojníckej fakulte STU v Bratislave. Luky však do školy nechodí, a tak je na konci 1. semestra zo školy vyhodený. Po vyhodení zo školy sa Luky rozhodne, že si spolu s Dorkou založia živnosť na predávanie hot-dogov. Aby získali potrebné peniaze na založenie živnosti, Luky začne pracovať ako smetiar a Dorka (pri štúdiu) začne robiť asistentku v kancelárii JUDr. Alexandra Beckera. Po založení foodtrucku „Lu(c)ky foot“ týchto prác zanechajú a obaja predávajú vo svojom fastfoode. Luky sa rozhodne požiadať Dorku o ruku, namiesto toho sa s ním však Dorka rozíde a prenechá mu svôj podiel podniku, pretože sa zamilovala do svojho spolužiaka na vysokej škole. Vlado preberie značku „Lu(c)ky foot“ a pred rodinou to tají. Luky dovedie domov svoju novú snúbenicu Vietnamku Tao, s ktorou sa spoznal v ázijskom bistre. Luky krátko po návrate zistí, že mu prebral značku a začnú proti sebe znova bojovať. Luky sa od Dorky presťahuje do domu po Hlavatých, kde bývajú spolu s Dominikom (Richard Labuda) a Samom (Roman Gažo). Po rozchode s Dorkou má Luky dva krátke vzťahy, najprv s Vietnamkou Tao (Lin Pham) a potom tatérkou Terezou (Kristina Sisková), ktorú však privedie do iného stavu.

### Bobulovci
Marek Bobula (Vladimír Kobielsky) je údržbár. So svojou bývalou manželkou Tamarou (Zuzana Mauréry), ktorá je riaditeľkou materskej školy, má dve dcéry: Ninu (Karina Qayumová) a Viktóriu (Izabela Gavorníková). Tamara v škôlke zamestnáva učiteľku Lindu Mackovú (Mária Havranová). Marek so svojou priateľkou Petrou (Natália Puklušová) čaká syna Marečka (Patrik Kučera; potom: Jakub Janoško). Spolu žijú v malej garsónke, Marek jej však sľubuje, že im postavia dom. Marek navštevuje svoje dcéry, ktoré bývajú u Tamary. Sem sa chodí tiež najesť a oddýchnuť od Petry a Marečka. Toto sa Petre nepáči a zakazuje Marekovi stretnutie s Tamarou. Marek k Tamare stále niečo cíti, ale Tamara už s ním nechce nič mať. Marek si na stavbu domu vezme hypotéku, za peniaze však kúpi Tamare škôlku, ktorú chce mesto zrušiť. To je dôvod, prečo sa Petra s Marekom rozíde. Marek, ktorý pracuje v škôlke, začne znova žiť s Tamarou a vezmú sa. Petra odchádza z Bratislavy a nechá Marečka Marekovi a Tamare, aby sa o neho starali. Tamara sa rozhodne, že založí aj súkromnú základnú školu. Na miesto učiteľky prijme Alicu Longauerovú (Anna Jakab Rakovská) a Linda robí vychovávateľku v družine. Po odchode Lindy prijme Tamara na pozícii vychovávateľa svojho brata Adama (Ján Koleník). Petra po návrate býva u Emy (Jana Kovalčíková) a Ondra (Roman Poláčik), neskôr sa však nasťahuje k Sise (Dominika Kavaschová) a začne pracovať vo fitcentre „Smile Fit“. Plánuje, že bude žiť znova s ​​Marekom, ten však zostane s Tamarou a začne si privyrábať ako predajca tovaru. Tamara sa po Alicinom odchode rozhodne, že pôjde učiť namiesto Alice. Bohužiaľ to nezvládne a ochorie z toho. Novým učiteľom sa stane Eduard Karabinoš (Dávid Hartl). Zo Sabinova, kde boli Marek s Vladom (Filip Tůma) na vojne, prichádza do Bratislavy 25-ročný mladík Samo (Roman Gažo), ktorý hľadá svojho otca. Vie o ňom iba že pochádza z Devínskej Novej Vsi a že jeho priezvisko začína na písmeno B. Keď Marek s Vladom zistí, že poznajú jeho matku Jarmilu (Gabriela Dzuríková), s ktorou mali obaja pred 25 rokmi pomer, idú so Samom na testy otcovstva, kde sa zistí, že jeho otcom je Marek. Učiteľ Edo sa zamiluje do servírky Lenky (Mária Schumerová), ktorá ho však stále odmieta. Až v poslednom diele spolu nadviažu partnerský vzťah.

### Beckerovci, Drobní, Podzámsky
JUDr. Alexander Becker (Branislav Deák) je najlepší rozvodový právnik v Bratislave a tiež najväčší sukničkár v Bratislave. Jeho bývalá milenka Sisa (Dominika Kavaschová) mu oznámi, že má 6-ročného syna Maxa (Tobias Král) a nechá mu ho, aby sa o neho staral. V advokátskej kancelárii zamestnáva Alex koncipientku Emu Horváthovú (Jana Kovalčíková), do ktorej je tajne zamilovaný. Spolu s ňou sa snaží nájsť Sisu, ktorá utiekla. On sám neverí, že je Maxov otec. Presvedčí ho až test otcovstva, ktorý nechá Ema tajne urobiť. V horúčke Alex Eme povie, že ju miluje. Tá mu však povie, že už má priateľa Ondra Podzámskeho (Roman Poláčik). Ten začne taktiež pracovať ako koncipient u Alexa v kancelárii. Alexovi sa postupne podarí získať Emu a tá sa s Ondrom rozíde. Ema začne bývať spolu s Alexom a Maxom. Alex Emu požiada o ruku, ale v tom okamihu sa vráti Sisa. Sisa zostane bývať u Alexa, pretože sa schováva pred svojim bývalým priateľom Romanom (Gregor Hološka). Bojí sa, že by mohol jej alebo Maxovi niečo urobiť, pretože mu dlhuje peniaze. Alex dlh Romanovi zaplatí. Neskôr sa Ema odsťahuje a s Alexom sa rozíde, pretože nechce rozbíjať rodinu. Sisa by chcela s Alexom žiť, ten to však odmieta a nechá Sisu v byte len dovtedy, kým si niečo nájde. Sisa dostane možnosť spievať celé prázdniny na lodi a svojho syna Maxa si vezme so sebou.

Po návrate Sisy sa začína spor o starostlivosti o Maxa. Obaja ho chcú iba do svojej starostlivosti, nakoniec sa však dohodnú na striedavej. Alex pokračuje vo svojom staromládeneckom živote a Ema sa dá znova dohromady s Ondrom. Chcú mať spolu advokátsku kanceláriu, prijmú teda Alexovu ponuku na prenájom časti jeho kancelárie. Do kancelárie Alex prijme Sisu ako svoju sekretárku. Sisa sa dá dokopy s Jarom (Marián Mitaš), ktorý jej začne písať texty k piesňam a dohovárať koncerty. Spočiatku žijú v dome Lindiných (Mária Bartalos) rodičov (Ladislav Konrád, Oľga Solárová), neskôr Jaro kúpi byt v dome, kde býva aj Ema s Ondrom. Ema po čase zistí, že stále miluje Alexa a chce sa k nemu vrátiť. Keď však zistí, že Alex čaká dieťa so Simčou (Zuzana Porubjaková), rozhodne sa, že prijme Ondrovu ponuku na sobáš. Alex so Simčou žiť nechce, ale pomáha jej so všetkým, čo treba. Simča sa po narodení Roxy (Matilda Deáková) vracia do Jelšavy, odkiaľ pochádza a Roxy má s Alexom v striedavej starostlivosti. Alex chce ešte pred obradom Eme povedať, že ju miluje, na svadbu však príde neskoro. Alex sa rozhodne skončiť so svojim staromládeneckým životom a chce si nájsť trvalú partnerku. To sa mu však nedarí, pretože stále miluje Emu.

Potom, čo je Jaro odsúdený za podvody, má Sisa dva krátke vzťahy. Najprv s čašníkom Mišom a potom s Tomášom Oravcom (Marek Fašiang). Po rozchode s Tomášom, dostane Sisa ponuku spievať celý rok na zaoceánskej lodi, ktorú po krátkom váhaní prijme. Ema sa snaží mať s Ondrom dieťa, na testoch sa však zistí, že Ondro je neplodný. Ema si chce dieťa adoptovať, ale Ondro je zásadne proti. Po dlhšom zvažovaní sa rozhodne Ema vrátiť k Alexovi, pretože Ondro je podráždený a chová sa k nej škaredo. Po roku a pol sa vráti do Bratislavy Simča s Roxy. Simča chce zostať v Bratislave a hľadá si prácu. Najprv robí predavačku vo fastfoode „Lu(c)ky foot“, potom začne pracovať ako Alexova asistentka. Aj keď Ondro stojí o to, aby sa k nemu vrátila, podá Ema žiadosť o rozvod a súd manželstvo rozvedie. Alex si vezme Emu za manželku a spolu s Maxom, Simčou a Roxy sa odsťahujú do Haagu, kde Alex s Emou dostali pracovnú ponuku. Neskôr Ema s Alexom otehotnie.

### Oravcovci
MVDr. Tomáš Oravec (Marek Fašiang) je veterinár, ktorý pochádza z Popradu. So svojou ženou MUDr. Alenou Oravcovou (Andrea Blesáková) má dcéru Júliu (Laura Gavaldová). Jeho žena zomrela pri dopravnej nehode, a tak sa s Julkou sťahujú do Bratislavy, kde žije jeho svokra MUDr. Marika Vágnerová (Eva Pavlíková). V materskej škole, kam chodí Julka, sa zoznámi s učiteľkou Lindou Mackovou (Mária Bartalos). Marika nemá svojho zaťa príliš v láske a chcela by Julku do svojej starostlivosti. Skúša proti Tomášovi rôzne intrigy, ktorými chce dostať Julku do svojej starostlivosti. S tým jej pomáha Lindin snúbenec Jaro Szabó (Marián Mitaš), ktorý na Lindu žiarli a chce sa Tomáša zbaviť. Julka je nakoniec pridelená do starostlivosti Mariky, neskôr ju však vráti späť Tomášovi. Linda zistí, že v intrigách mal prsty aj Jaro a začne žiť s Tomášom. To sa však nepáči Lindinej matke Eve (Oľga Solárová), ktorá chce, aby zostala s Jarom. Keď sa Jaro zraní a stratí pamäť, Linda sa k nemu vráti a Tomáš sa dá dokopy s kamarátkou Maťou (Sarah Arató), ktorá pracuje v psom útulku. Linda po čase zistí, že Jaro stratu pamäti len hral, ​​utečie mu od oltára a chce sa vrátiť k Tomášovi. Tomáš však ďalej žije s Maťou, ale tá zistí, že stále miluje Lindu a odsťahuje sa od neho. Tomáš začne žiť s Lindou a aj Lindina matka, ktorá ho predtým nemusela, ho vezme na milosť. Aj keď Jaro žije so Sisou (Dominika Kavaschová), stále na Lindu žiarli a chce ju späť. Tá to však odmieta. Potom, čo Tamara (Zuzana Mauréry) založí súkromnú základnú školu, sa Linda rozhodne, že si chce doplniť vzdelanie a odsťahuje sa s Tomášom a Julkou do Košíc. Tomáš s Julkou sa ale vracajú späť, a tak Linda zostane v Košiciach sama. Po čase zistí, že vzťah na diaľku nemá cenu a rozídu sa. Po rozchode sa Tomáš dá dokopy so servírkou Lenkou (Mária Schumerová). Ich vzťah ale nemá dlhé trvanie, pretože si Tomáš uvedomuje, že miluje Alicu (Anna Jakab Rakovská), s ktorou neskôr začne žiť. Alica zistí, že jej sestra, žijúca v Austrálii, má problémy. Rozhodne sa, že sa odsťahuje a pomôže svojej sestre, čo skomplikuje situáciu v Tamarinej škole. Deti sú smutné a prosia ju, aby zostala. Alica ale odíde. Po odchode Alice má Tomáš krátky vzťah so Sisou, počas ktorého sa k nim vráti jeho svokra Marika. Marika má najskôr konflikty s Vladovým otcom (Pavol Topoľský), nakoniec však spolu nadviažu partnerský vzťah a začnú spolu bývať v jej dome. Pri príchode Smrekových sa Tomáš a Gréta (Alžbeta Bartošová) do seba na prvý pohľad zamilujú. Keďže však ani jeden nechcú rozbíjať rodinu, snažia sa v sebe tento cit potlačiť. Preto sa dá Tomáš dokopy s Radkou (Jana Labajová), ktorá trénuje Julku v jazde na koni. Tomáš nasťahuje Grétu k sebe domov po tom, čo Gréta zistí, že ju Noro (Branislav Mosný) podvádza. Radka na Grétu žiarli a odíde k sebe domov. Potom, čo Julka spadne z koňa a poraní si hlavu, sa Tomáš s Radkou rozíde, pretože z tejto nehody viní práve ju. Po rozchode s Radkou, nadviaže Tomáš partnerský vzťah s Grétou, ktorú neskôr požiada o ruku.

### Hlavatí
Adam Mak (Ján Koleník) prichádza na pohreb svojho kamaráta Iva Hlavatého. Na pohreb však príde neskoro, čo naštve vdovu po Ivovi, Zuzanu (Kristína Turjanová). Zuzana má dve deti: Rebeku (Lara Baranová) a Nikolasa (Daniel Rovňák) a vlastné fitcentrum „Smile Fit“. Zuza Adama veľmi nemusí, a tak ju prekvapí, že Ivo v závete odkázal polovicu fitcentra Adamovi, a že si želá, aby sa Adam o Zuzu a jej deti postaral. Zuza spočiatku chce, aby sa fitcentrum predalo a Adam zase odišiel, neskôr ho však vezme na milosť a začnú fitcentrum viesť spolu. Keď Zuza zistí, že do nej bol Adam v mladosti zamilovaný, začnú spolu žiť a deti im pripravia improvizovanú svadbu. Adam okrem trénera vo fitcentre, robí aj vychovávateľov v družine u Tamary (Zuzana Mauréry) v škole. V lete 2021 sa Hlavatí a Aďo rozhodnú usporiadať cestu okolo sveta. Vedenie fitcentra prevezme Petra (Natália Puklušová) a Edo (Dávid Hartl) nahradí Aďa v družine.

### Smrekoví
Norbert Smrek (Branislav Mosný) je manažér, ktorý bol v práci povýšený, a tak sa musí so svojou rodinou presťahovať z Trenčína do Bratislavy. So svojou manželkou Grétou (Alžbeta Bartošová) má dve dcéry: Lujzu (Zoe Kachútová) a Miriam (Anna Valentína Vanková). Staršia dcéra Lujza sa so sťahovaním do Bratislavy nedokáže zmieriť a snaží svojich rodičov presvedčiť, aby sa vrátili späť do Trenčína. Lujza si nakoniec v triede nájde kamarátov a v Bratislave si zvykne. Noro má však konflikt s Tomášom Oravcom (Marek Fašiang), pretože má pocit, že mu zvádza manželku, a tak proti nemu skúša rôzne intrigy. Keďže sa Gréta v domácnosti nudí, otvorí si svoj vlastný stánok s kvetmi. Noro si v práci nájde milenku Zdenu (Monika Šagátová), ktorá síce stále sľubuje, že sa rozvedie, ale nerobí tak. Akonáhle Gréta zistí, že má Noro milenku, odsťahuje sa od neho k Tomášovi aj s deťmi a nadviaže s ním partnerský vzťah. Noro sa snaží presvedčiť Grétu, aby mu odpustila a vrátila sa späť domov. Tá to však odmieta a podá žiadosť o rozvod. Kým dôjde k samotnému rozvodu, snaží sa Noro rôznymi intrigami získať deti do jeho výhradnej starostlivosti, súd však nakoniec rozhodne o tom, že deti získava do výhradnej starostlivosti Gréta, pričom Gréta ponúkla Nórovi, že sa môže s deťmi stýkať kedykoľvek bude chcieť. Medzitým Noro ďalej pokračuje vo vzťahu so Zdenou, s ktorou si zaobstará nový dom. Potom, čo Noro bez vedomia Gréty odvezie deti do Egypta, zakáže Gréta Norovi, aby sa s deťmi vídal kedykoľvek, ale iba tak ako určil súd, to znamená iba vo vymedzený čas s dohľadom inej osoby. Práve kvôli tomuto únosu detí sa s Norom rozíde aj Zdena.

### Veselí
Veselí sú nová rodina, ktorá sa v roku 2022 presťahovala do Bratislavy. V podstate ide o „náhradu“ Beckerovcov, ktorí sa odsťahovali do Haagu. Otec rodiny je Dávid (Daniel Žulčák) a spolu s jeho bývalou partnerkou Riou Švarcovou (Andrea Bučko) sú spevácka zamilovaná dvojica pôsobiaca v kapele „Veselý band“, kde spolu s nimi hrajú aj dvaja Riini súrodenci: Milo (Martin Klinčúch) a Bunny (Krištof Králik). Dávid má s Riou tri deti: syna Jonatána (Max Rosa), ktorý si necháva hovoriť Jony, neznáša rodinnú kapelu a predstiera, že má hudobný hluch, pretože sa mu nepáči, ako jeho rodičia na verejnosti vystupujú. Potom, čo sa však zamiluje do svojej spolužiačky Lily (Martina Kapráliková), kvôli ktorej začne spievať v školskom zbore a tvoriť pre ňu piesne, musí s predstieraním hluchu prestať a Ria ho prehovorí na vystupovanie v ich kapele. Ďalším synom je Bruno (Jakub Horanský), ktorého povaha je rovnaká ako otcova a spolužiakov navádza na hlúposti. Najmladšie dieťa je dcéra Olívia (Sára Šalingová), malá škôlkarka, ktorá je taktiež rodinná princezná a verí, že všetko sa dá začarovať alebo pričarovať. Dávid je veľmi nezodpovedný a pre deti je skôr kamarát. Ria je povahou veľmi temperamentná. Dávid Riu veľmi miluje, tá sa s ním však chce rozísť, pretože má vzťah s ich účtovným Paľom (Matúš Kvietik). S týmto vzťahom však nesúhlasí manažér kapely „Veselý band“ Riin otec Ringo (Branislav Jobus), pretože má pre Riu a Dávida veľmi výnosnú pracovnú ponuku, ktorá závisí od ich vzťahu, a ani David, ktorý stále dúfa, že sa to medzi ním a Riou urovná. Ria nakoniec s pracovnou ponukou súhlasí a navonok hrajú s Dávidom a deťmi dokonalú rodinu. V skutočnosti však Ria ďalej udržuje vzťah s Paľom. Keď David pochopí, že sa k nemu Ria už nevráti, nadviaže vzťah s hudobníčkou Mišou (Barbora Švidraňová).

## Zaujímavosti
Oteckovia patria pravidelne medzi najsledovanejšie slovenské televízne programy. Seriál dosahuje obľúbenosť u divákov, získal štyri ceny Osobnosť televíznej obrazovky. V roku 2018 sa stal najlepším dramatickým seriálom roka a hlavní herci seriálu Vladimír Kobielsky a Zuzana Mauréry ako manželia Bobulovci si odniesli sošky za najlepšieho herca a herečku. Pri cenách OTO 2019 sa získala ocenenie najlepšia herečka roka Dominika Kavaschová. V roku 2018 sa medzi najlepších troch hercov a herečky prebojovali aj Ján Koleník a Mária Bartalos.

V seriáli sa objavilo aj veľa hercov a herečiek zo seriálu Búrlivé víno, ktorý tiež vysielala televízia Markíza. Napríklad Filip Tůma, Vladimír Kobielsky, Branislav Deák, Ivan Letko, Marián Mitaš, Richard Labuda, Monika Hilmerová, Kristína Turjanová, Natália Puklušová, Zuzana Porubjaková alebo Veronika Strapková.

### Hlavné postavy, ktoré v seriáli skončili

### Nakrúcanie
#### Domy a byty

Na týchto adresách sú však natočené len dronové zábery budov, v skutočnosti sa natáča v ateliéroch NAD na Trnávke.

#### Pracoviská

#### Ostatné

## Špeciály
### Vianočné špeciály
#### 2018
V decembri 2018 naspievali Maroš Baňas, Izabela Gavorníková, Tobias Král a Laura Gavaldová spolu s ich seriálovými otcami Filipom Tůmom, Vladimírom Kobielskym, Branislavom Deákom a Marekom Fašiangom pesničku „Vianoce s Oteckami“.

#### 2019
Dňa 24. decembra 2019 bol na TV Markíza odvysielaný špeciálny vianočný 13-minútový diel s názvom „Vianočný zázrak“.

#### 2020
Dňa 18. decembra 2020 TV Markíza odvysielala charitatívnu reláciu „Najkrajšie Vianoce“, v ktorej Maroš Baňas, Jakub Horák, Oliver Oswald, Izabela Gavorníková, Karina Qayumová, Tobias Král, Laura Gavaldová, Daniel Rovňák, Lara Baranová, Zuzana Kraváriková a Richard Labuda zo seriálu Oteckovia spolu s hercami stvárňujúcimi študentov gymnázia v seriáli Pán profesor zaspievali anglickú pieseň „All I Want for Christmas Is You“ od Mariah Carey.

#### 2021
Dňa 24. decembra 2021 bol na TV Markíza odvysielaný špeciálny vianočný 13-minútový diel s názvom „Vianočné prekvapenie“.

### Finálny špeciál
#### 2022
Dňa 31. augusta 2022 bol na TV Markíza odvysielaný špeciálny finálny 92-minútový diel s názvom „FINÁLE“.

## Výtlačky
### Kniha
Na jeseň 2018 vydalo vydavateľstvo Ikar knihu Oteckovia, ktorá obsahuje popis jednotlivých postáv seriálu, rozhovory s hercami a tvorcami seriálu, fotografie z natáčania a rôzne hry a kvízy. V roku 2020 bolo vydané rovnakým nakladateľstvom druhé doplnené vydanie tejto knihy.

### Diár
Na jeseň 2019 bol vydaný diár s názvom „Oteckovník“ na rok 2020, ktorý obsahuje fotografie zo seriálu spolu s niektorými hláškami. O rok neskôr v roku 2020 bol vydaný ďalší diár s názvom „Oteckovník podruhé“ na rok 2021.

## Rodostromy
### Bielikovci

### Bobulovci

### Beckerovci

### Oravcovci + Smrekovci

### Hlavatí

### Veselí

## Referencie

## Pozri aj
* Zoznam častí seriálu Oteckovia

## Externé odkazy
* 
* 
* Oteckovia – Facebook Official Page
* Oteckovia – Instagram

Kategória:Slovenské televízne seriály
Kategória:Televízne seriály TV Markíza
Kategória:Slovenské televízne komediálne seriály
Kategória:Televízne seriály z roku 2018